ગત મહિને ત્રણેય ધારાસભ્યોએ પોતાની ગ્રાન્ટમાંથી ૧૦-૧૦ લાખ એટલે કે ત્રીસ લાખ રૂપિયાની ગ્રાન્ટ ફાળવવાની જાહેરાત કરી હતી. જોકે આ માટે સિવિલ હોસ્પિટલમાં દર્દીઓને જરૂરી સાધનો દવાઓ વિશે વિગત મંગાવવામાં આવી હતી. જેમાં ધારાસભ્ય ગોવિંદભાઇ પટેલના જણાવ્યા અનુસાર સિવિલ હોસ્પિટલના સુપ્રિન્ટેન્ડન્ટ દ્વારા ૧3 લાખ રૂપિયાના સાધનોનું એસ્ટીમેન્ટ આપવામાં આવ્યું હતું. જોકે કયા-કયા સાધનોની આવશયકતા છે તેની વિગતવાર માહિતી આપવાનું કહેવામાં આવતા બાદમાં સુપ્રિન્ટેન્ડન્ટ તરફથી કોઇ જવાબ મળ્યો ન હતો.